## Zaključci

### NN 68/1993 (14.7.1993.), Zaključci

# ZASTUPNIČKI DOM SABORA REPUBLIKE HRVATSKE

Na temelju rlanka 80. Ustava Republike Hrvatske i članka 113. Poslovnika
Zastupničkog doma Sabora Republike Hrvatske, Zastupnički dom Sabora Republike
Hrvatske na sjednici 1. srpnja 1993., donio je

## ZAKLJUČKE

1.1.

Sredstvima kredita odobrenih po osnovi stare devizne štednje (devizni
depoziti građana pretvoreni u javni dug) ne smiju se kupovati dionice odnosno
udjeli (u daljnjem tekstu: dionice) u pretvorbi, niti dionice koje je Hrvatski
fond za privatizaciju stekao temeljem Zakona o pretvorbi društvenih poduzeća
prije nego što je pokušana prodaja tih dionica javnim prikupljanjem ponuda
i prodajom preko Zagrebačke burze. Hrvatski fond za privatizaciju utvrdit
će uvjete, pravila i način prodaje ovih dionica.

1.2.

Banka smije odobriti kredit za kupnju dionica iz vlastitih potraživanja
po javnom dugu po staroj deviznoj štednji, ako je iskupila staru deviznu
štednju. Kredit za kupnju dionica smije se davati samo temeljem javno objavljenog
natječaja. Prednost pri odobravanju kredita imaju stari devizni štediše
pod uvjetima koje odredi banka. Krediti se odobravaju uz učešće od najmanje
10%od vrijednosti kredita, a kao učešće uzima se i vrijednost stare devizne
štednje.

Kredit po osnovi iskupljene stare devizne štednje može se odobriti najviše
5o% od iznosa iz ugovora o kupnji dionica zaključenog između Hrvatskog
fonda za privatizaciju i kupca dionica. Plaćanje obavljeno iz kredita koji
je banka odobrila iz potraživanja banke po osnovi javnog duga po staroj
deviznoj štednji ne smatra se gotovinskim plaćanjem i ne mogu se ostvariti
popusti po toj osnovi.

1.3.

Kredit po osnovi iskupljene stare devizne štednje za kupnju dionica
ne smije se odobriti na vrijeme duže od 5 godina i kamatnu stopu nižu od
5%, a mora se ugovoiti sa deviznom klauzulom. Grace period otplate kredita
ne može biti dulji od 12 mjeseci.

1.4.

Banka je dužna osigurati povrat cjelokupnog iznosa kredita upisom hipoteke
na nekretninu u vlasništvu korisnika kredita ili u vlasništvu treće osobe
na teret čije nekretnine se osigurava povrat kredita ili osiguravanjem
kredita kojeg zaključuje korisnik kredita s društvom za osiguranje. Iznos
kredita smije biti odobren najviše do 7% procijenjene vrijednosti nekretnina
na kojoj je upisana hipoteka.

1.5.

Banka može, uz osiguranje hipotekom, do otplate kredita uzeti kao osiguranje
i dionice poduzeća koje je kupljeno kreditom po osnovi iskupljene stare
devizne štednje.

1.6.

Upisane dionice (privremene dionice - dionice koje nisu plaćene) ne
mogu biti zalog za kredit niti se njima može osigurati učešće u kreditu
za kupnju poduzeća, dijela poduzeća, niti diorkica.

1.7.

Narodna banka Hrvatske obavijestit će Vlade Republike Hrvatske o provođenju
svoje odluke prema kojoj se ne mogu odobravati nikakvi krediti - ako prema
posljednjim podacima Banke ili ovlaštene revizorske kuće, iskazani potencijalni
gubici koji proistječu iz rizičnih plasmana i odgovarajućih izvanbilačnih
stavki određenog stupnja naplativosti prelaze 50% iznosa sredstava osnivačkog
fonda i rezerve banke; - ako nema u 100%-tnom iznosu pokrivenu staru deviznu
štednju potraživanjima od Republike Hrvatske, nastalih po osnovi pretvaranja
deviznih depozita građana u javni dug

1.8.

Postojeći ugovori o kreditima ukoliko se ne uklanaju u naprijed utvrđene
kriterije moraju se u roku od 60 dana uskladiti s tim kriterijima ili raskinuti.
Ako ne dođe do izmjene postojećih ugovora o kreditima za kupnju dionica
u skladu s utvrđenim kriterijima Vlada Republike Hrvatske predložit će
zakon kojim će se utvrditi ništavost takvih ugovora.

2.1.

Na teret troškova poslovanja pravne osobe mogu osigurati pojedine djelatnike
samo ako se radi o djelatniku na poslovima i zadacima za koje je propisano
obvezno osiguranje. Nedopušteno je i ništavo, kao protivno moralu društva,
osiguranje pojedinih djelatnika s namjerom da se nakon uplate određenog
broja premija osiguranja ugovor o osiguranju raskida i otkupna vrijednost
police osiguranja isplaćuje korisniku osiguranja.

2.2.

Financijska policija odnosno Služba društvenog kkajigovodstva Hrvatske
obavit će kod osiguravajućih društava kontrolu ugovora o osiguranju djelatnika
na teret troškova poslovanja i kada ustanove da je osiguranje ugovoreno
ili isplata otkupne vrijednosti police izvršena u korist korisnika osiguranja
a da nije nastupio osigurani slučaj, podnijet će prijavu protiv pravne
osobe ugovaratelja osiguranja i odgovorne osobe u njoj i poduzeti druge
mjere za koje su ovlašteni

2.3.

Pravne osobe ugovaratelji osiguranja dužne su zaključene ugovore o osiguranju
raskinuti odnosno izmijeniti na način da se otkupna vrijednost police prije
nastupa ugovorenog slučaja isplaćuje isključivo pravnoj osobi ugovaratelju
osiguranja. Korisnici osiguranja kojima je plaćena otkupna vrijednost police
osiguranja prije nastupanja osiguranog slučaja dužni su realnu vrijednost
primljenog iznosa vratiti (platiti) ugovaratelju osiguranja, koji je dužan
poduzeti mjere u tom pravcu.

2.4.

Vlada Republike Hrvatske predložit će zakon kojim će se utvrditi ništavost
ugovora o osiguranju, zaključenih s ciljem da se otkupna vrijednost police
osiguranje isplati u korist osigurane osobe korisnika osiguranja prije
nego je nastupio osigurani slučaj i kojim će se propisati obveza korisnika
osiguranja da realnu vrijednost isplaćene mu otkupne vrijednosti police
osiguranja plati u korist pravne osobe ugovaratelja osiguranja.

2.5.

U slučajevima kada su police osiguranja služile kao zalog za kredit
ili učešće u kreditu kod banaka ili osiguravajućih društava za kupnju dionica,
banke odnosno osiguravajuća društva dužni su osigurati povrat iznosa kredita
i hipotekom na način određen točkom 1.4. ovih kriterija.

3.1.

Nadležna ministarstva izvršit će kontrolu da li su predstavništva stranih
osoba u Republici Hrvatskoj otvorena i da li posluju u skladu s propisinka.
U slučajevima gdje predstavckištvo strane osobe nije otvoreno u skladu
s propisima ili obavlja poslove koje ne može obavljati predstavništvo strane
osobe, donijet će se rješenje o brisanju iz registra i predložiti i izricanje
kaznenih mjera.

3.2.

Nadležna ministarstva izvršit će kontrolu da li su domaće pravne osobe
osnovale poduzeće ili drugu pravnu osobu u inozemstvu ili svoje predstavništvo,
poslovnu jedinicu ili poslovnicu u inozemstvu u skladu s propisima, i da
li poduzeća, predstavništva, poslovne jedinice ili poslovnice u inozemstvu
posluju u skladu s propisima, i po potrebi staviti van snage izdano odobrenje
za obavljanje djelatnosti u inozemstvu, te predložiti izricanje kaznenih
mjera.

3.3.

Nadležna ministarstva dužna su osigurati provođenje propisa o posebnim
uvjetima za obavljanje poslova međunarodnog otpremništva, a posebno koji
se odnose na zastupanje i obavljanje poslova u svezi carinjenja roba.

3.4.

Nadležna ministarstva, Javno poduzeće Hrvatske željeznice, Javno poduzeće
Hrvatske ceste, luke i pristaništa i zrakoplovna pristaništa dužni su urediti
provođenje mjera carinskog nadzora u željezničkom, cestovnom, po morskom,
riječnom i zračnom prometu na učinkovit način.

3.5.

Unutarnji ustroj ministarstava mora osigurati funkcionalno i učinkovito
obavljanje svih inspekcijskih i drugih nadzornih (kontrolnih) poslova.
Vlada Republike Hrvatske osigurat će da inspekcijske i druge nadzorne službe
Vladi i Zastupničkom domu Sabora podrkose izvješća o svim slučajevima kada
je to propisano zakonom.

4.

Obvezuje se Vlada Republike Hrvatske da u primjerenom roku, temeljem
provedene rasprave u Zastupničkom domu Sabora Republike Hrvatske i prihvaćenih
zaključaka, donese odgovarajuće uredbe, odnosno Zastupničkom domu Sabora
Republike Hrvatske podnese rna razmatranje i donošenje zakonske prijedloge
kojima će se pospješiti pretvorba i privatizacija.

5.

ZasLupnički dom Sabora Republike Hrvatske osnovat će Komisiju za izradu
etičkog kodeksa nositelja javnih funkcija, koja će ujedno i pratiti njegovo
provođenje.

6.

Ovi zaključci će biti objavljeni u "Narodnim novinama"

Klasa: 305-01/93-01/13

Zagreb, 1. srpnja 1993.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

**Stjepan Mesić, v. r.**

Ostalo, NN 68/1993-1399